মতুয়াদের সমস্যা জেলাশাসকরা মিটিয়ে দিতে পারেন! দাবি অধীরের

ওয়েব ডেস্ক : রাজ্যে চলছে ভোটার তালিকার নিবিড় সংসোধন বা এসআইআর (SIR) প্রক্রিয়া। তা নিয়ে আতঙ্কে রয়েছেন বহু মানুষ। সেই আতঙ্কের বিষয় হল তাঁদের নাম ভোটার তালিকা থেকে বাদ পড়বে না তো? সেই রকমই আশঙ্কায় ভুগছেন মতুয়া সমাজের (Matua Community) একাংশ। কারণে শিকড় ছিন্ন করে তাঁরা ভারতে এসেছেন। তাই নতুন করে ভোটার তালিকা সংশোধনের জেরে তাঁদের নামটাই সবার আগে বাদ যাবে না তো? এই প্রশ্ন ঘিরে চিন্তিত একাংশের মতুয়ারা। তা নিয়ে সোমবার মতুয়া সমাজের বেশ কিছু সদস্যদের নিয়ে কমিশনের (Election Commission) সিইও-র সঙ্গে দেখা করলেন প্রাক্তন প্রদেশ কংগ্রেস সভাপতি অধীর রঞ্জন চৌধুরী (Adhir Ranjan Chowdhury)। জানা গিয়েছে, সেখানে নিয়ে মতুয়া সমাজ নিয়ে আশঙ্কার কথা বলেছেন তিনি।

এর পরেই সাংবাদিক বৈঠক করে তিনি দাবি করেন “মতুয়া (Matua) সম্প্রদায়ের সমস্যা স্থানীয় জেলাশাসকরা মিটিয়ে দিতে পারেন। নির্বাচন কমিশন বলছে প্রত্যেককে আইনিভাবে সাহায্য করার জন্য। রাজ্য সরকার প্রয়োজনীয় নথি দিলে এরা সহজেই ভোটার তালিকায় অন্তর্ভুক্ত হয়ে যাবে বলে জানিয়েছেন সিইও।” তিনি বলেছেন, তৃণমূল এবং বিজেপি উভয়ের মতুয়াদের সহযোগিতা করা উচিত। কারণ তৃণমূল ও বিজেপি উভয় দলের সাংসদ, বিধায়ক নির্বাচিত হন মতুয়াদের ভোটে।

আরও খবর : CEO দফতরের বাইরে তুলকালাম! শুভেন্দুদের ‘গো-ব্যাক’ স্লোগান BLO-দের

তবে মতুয়াদেরকে সহযোগিতা করা হচ্ছে না বলে অভিযোগ করেছেন অধীর(Adhir Ranjan Chowdhury)। তিনি বলেছেন, আন্তরিকতা নিয়ে মতুয়া সম্প্রদায়ের মানুষকে সহযোগিতা করা প্রয়োজন। তিনি অভিযোগ করেছেন, একদিকে ভয় দেখানো হচ্ছে, ভারতের নাগরিকত্ব থাকবে না বলে। অন্যদিকে ভারতবর্ষের সুরক্ষাকে গুলিয়ে দিয়ে মতুয়াদের জীবন অতিষ্ট করে তুলেছে। অধীর দাবি করেছেন, মানুষের মধ্যে বিভাজন তৈরি না করে, কেন্দ্রীয় স্বরাষ্ট্রমন্ত্রীর সঙ্গে দেখা করুক রাজ্যের এমপিরা।

এসআইআর করতে গিয়ে বিএলওদের (BLO) মৃত্যু নিয়ে অধীর বলেন, “এসআইআর কম সময়ে করা যাবে না, আমরা অনেক আগে থেকেই এ কথা বলছি। নির্বাচনের কমিশনের অপদার্থতা, অকর্মণ্যতা, কমিশনের উদাসীনতার কারণে ভারতবর্ষে এই ধরণের মৃত্যুর ঘটনা ঘটছে। এই মৃত্যুর ঘটনাগুলি দুর্ভাগ্যজনক। আমরা এর প্রতিকার চেয়েছি। সংসদেও এ নিয়েও আলোচনা চেয়েছি। কিন্তু কেন্দ্র তা মানবে কি না, তা জানিনা”

দেখুন অন্য খবর :

The post মতুয়াদের সমস্যা জেলাশাসকরা মিটিয়ে দিতে পারেন! দাবি অধীরের first appeared on KolkataTV.